- हाईटेंशन तार की चपेट में आकर दिहाड़ी मजदूर मरा, Raebareli News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Raebareli हाईटेंशन तार की चपेट में आकर दिहाड़ी मजदूर मरा
{"_id":"40401","slug":"Raebareli-40401-129","type":"story","status":"publish","title_hn":"\u0939\u093e\u0908\u091f\u0947\u0902\u0936\u0928 \u0924\u093e\u0930 \u0915\u0940 \u091a\u092a\u0947\u091f \u092e\u0947\u0902 \u0906\u0915\u0930 \u0926\u093f\u0939\u093e\u0921\u093c\u0940 \u092e\u091c\u0926\u0942\u0930 \u092e\u0930\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
सिंहपुर-डीह (रायबरेली)। शिवरतनगंज थाना क्षेत्र के कुकहा रामपुर गांव के राजा का पुरवा निवासी दिहाड़ी मजदूर की हाईटेंशन लाइन की चपेट में आने से मौत हो गई। वह तार में फ्यूज रखने के लिए चढ़ा था। विद्युत उपकेंद्र सेमरौता में प्राइवेट तौर पर काम करता था। अब अफसरों ने इस घटना से पल्ला झाड़ते हुए खामोशी अख्तियार कर ली है। उधर डीह थाना क्षेत्र में भी बिजली के खंभे में उतरे करंट से चार लोग झुलस गए। राता का पुरवा निवासी रामलखन (41) विद्युत उपकेंद्र सेमरौता में बतौर प्राइवेट लाइनमैन काम करता था। मऊ फीडर पर रायपुर के पास गुरुवार को सुबह वह हाईटेंशन लाइन के खंभे पर फ्यूज रखने के लिए चढ़ा था, तभी करंट की चपेट में आने से झुलस गया। उसे ट्रामा सेंटर लखनऊ में भर्ती कराया गया था, जहां शुक्रवार की रात उसकी मौत हो गई। सेमरौता उपकेंद्र के जेई एसके प्रजापति का कहना है कि बिना अनुमति खंभे पर चढ़ा था। विभाग को उसके उपकेंद्र में काम करने के बारे में कोई जानकारी नहीं है। डीह प्रतिनिधि के मुताबिक, थाना क्षेत्र के निगोही गांव में बिजली के खंभे में करंट आ गया, जिसकी चपेट में रामदुलारी पत्नी राम औतार आ गई। उसे छुड़ाने पहुंची शांती पुत्री कल्लू, रामगरीब, राजेश भी झुलस गए। किसी तरह सभी को खंभे से छुड़ाया गया। इसके बाद इन सभी को अस्पताल पहुंचाया गया। इधर पावर कारपोरेशन की उदासीनता से ग्रामीणों में आक्रोश व्याप्त है। उनका कहना है कि बिजली कर्मचारियों की लापरवाही से यह हादसा हुआ है।
daily wage workers haitenshan wire स्पॉटलाइट